open-index/open-wikipedia-markdown huggingface dataset:
Kim (familienavn)

**Kim** er det mest benyttede koreanske familienavnet. Etter at Sør-Korea reviderte  skrivemåten av koreansk på latinske bokstaver i 2000 er den offisielle rettskrivningen *Gim*, mens det fremdeles skrives som *Kim* i Nord-Korea. 

Det kinesiske tegnet for navnet (金) betyr «gull». Selv om dette tegnet vanligvis uttales *geum* (금), brukes uttalen *gim* (김) når tegnet brukes som etternavn.

## Utbredelse

Kim er det mest benyttede etternavn i Sør-Korea, med nær 10 millioner personer i år 2000, det vil si 21 prosent av befolkningen.

## Kjente personer med navnet
Personene i listen er ordnet kronologisk etter fødselsår.
*Kim Il-sung (1912&ndash;1994), statsleder i Nord-Korea 1948&ndash;1994
*Kim Dae-jung (f. 1925&ndash;2009), sørkoreansk politiker, tidligere president og vinner av Nobels fredspris i 2000
*Kim Jae-kyu (1926&ndash;1980), sørkoreansk etterretningsoffiser, kjent for å ha myrdet president Park Chung-hee i 1979
*Kim Jong-il (1942&ndash;2011), *[[de facto]]* statsoverhode i Nord-Korea
*Kim Yong-il (f. 1944), nordkoreansk politiker og tidligere statsminister i Nord-Korea
*Scott Kim (f. 1955), amerikansk spilldesigner
*Nelli Kim (f. 1957), sovjetisk dameturner 
*Daniel Dae Kim (f. 1968), amerikansk skuespiller kjent for sin rolle i TV-serien Lost
*Kim Yoon-man (f. 1973), sørkoreansk skøyteløper
*Kim Kum-il (f. 1987), nordkoreansk fotballspiller
*Kim Seok-jin (f. 1992), sørkoreansk artist (BTS)
*Kim Nam-jun (f. 1994), sørkoreansk artist (BTS)
*Kim Tae-hyung (f. 1995), sørkoreansk artist (BTS)

## Se også
*Koreanske familienavn

## Kilder
*Storey, Robert. *Lonely Planet: Korea*. Lonely Planet Publications: Melbourne, Aus. 2001.
Faderhuset

**Faderhuset** er en dansk evangelisk-kristen sekt. Den ble grunnlagt i 1990 av ekteparet Ruth og Knuth Evensen som har vært aktive i kristent arbeid i Danmark siden 1970. Ifølge menighetens egen nettsted er Ruth Evensen pastor og daglig leder. Sammen med sin mann og fire andre personer utgjør de lederskapet i kirken. Fundamentet for virksomheten er «Bibelen er Guds ord, og den eneste autoritative kilde til åbenbaring af Guds væsen og af hans plan med hele skaberværket.»

Det finnes ingen offisielle tall på hvor mange medlemmer Faderhuset har, men en øyenvitneskildring fra mars 2007 forteller om 40 tilstedeværende til en gudstjeneste. Medlemmer fra Faderhuset sa at «folk bare kommer og går som de vil». De anslo antallet til mellom 100 og 150 aktive medlemmer.

## Strid om bygning
Faderhuset ble kjent både i Danmark og internasjonalt da de i 2001 overtok alle aksjene i selskapet Human A/S, som eide eiendommen Jagtvej 69 på Nørrebro i København. Bygningen som lå på grunnen var kjent som Ungdomshuset, og hadde siden 1982 fungert som selvstyrt kulturhus for en gruppe unge mennesker som i en årrekke har gått under betegnelsen «de autonome».

Kort tid etter Faderhuset kjøpte eiendommen, oppsa de en brukeravtale fra 1997 mellom Københavns kommune og representanter fra Ungdomshuset, og forsøkte på denne måten å ta huset i besittelse. Da dette mislyktes, valgte man fra Faderhusets side å gå rettens vei. De fikk medhold først i Københavns byrett, og siden i Østre Landsret. Dommen fra Østre Landsret i august 2006 betydde at de unge skulle forlate huset senest 14. desember 2006, noe de nektet å gjøre. Politiet ryddet derfor huset 1. mars 2007.

Etter å ha undersøkt huset besluttet Faderhuset at Ungdomshuset skulle rives ned. Nedrivningen påbegynte den 5. mars 2007, og ble avsluttet torsdag 8. mars 2007.
Faderhuset har med økonomisk tap solgt grunnen Jagtvej 69 videre til investeringsselskabet Ventureinstituttet. I desember 2008 var det rykter i mediene om at Faderhuset skulle være på randen av konkurs. Det har inntil videre ikke vist seg å holde stikk. 

## Påstand omsorgssvikt
Den 5. juni 2008 ble det fremmet påstand om at barn i den kristne frikirken hadde blitt utsatt for vold eller annen grov omsorgssvikt. Tross anklagene har undersøkelser som er blitt gjort av de danske myndighetene ikke ført til at det er reist siktelse. Politiet har siden slått fast at «Det er ikke skyggen av substans i det».

## Referanser


## Eksterne lenker
* Faderhusets nettsted
.ar

**.ar** er Argentinas nasjonale toppnivådomene (ccTLD) for Internett. Det administreres av Argentinas utenriksdepartement.

## Registrering av domenenavn
Registrering gjøres på tredje nivå (med enkelte unntak, se under), under disse kategoriserte subdomenene på andre nivå:

* **.com.ar** – Kommersielle selskaper og organisasjoner
* **.edu.ar** – Utdanningsinstitusjoner
* **.gov.ar** – Argentinas føderale og provinsielle regjeringer
* **.int.ar** – Internasjonale organisasjoner
* **.mil.ar** – Argentinas militære styrker
* **.net.ar** – ISP'er
* **.org.ar** – Non-profit organisasjoner

Utlendinger må ha kontaktadresse i Argentina for å kunne registrere domenenavn.

## Unntak
I noen spesielle tilfeller er det gjort unntak fra regelen om registrering på tredje nivå og gitt tillatelse til registrering på andre nivå, direkte under **.ar**. Dette gjelder blant annet følgende nettsteder:

* nic.ar (NIC Argentina)
* uba.ar (Universitetet i Buenos Aires)
* educ.ar (Portal for utdanningssider)

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ar whois informasjon 
* NIC Argentina
* Krav til .com.ar domeneregistrering
Brandenburgs flagg

**Brandenburgs flagg** er delt i fargene rødt over hvitt.

Fargene er hentet fra Brandenburgs våpen, som siden 1170 har vist en rød ørn på sølv felt, og som ble gjort rettslig offisielt i 1824. Våpenet, tilbakeført til sin opprinnelige og først kjente form, ble vedtatt som våpen for den nyopprettede delstaten Brandenburg 30. januar 1991. Fargene rødt over hvitt ble da også fastsatt som delstatens flagg. Ettersom de sammen fargene, men som hvitt over rødt, er nabolandet Polens flagg (Polen fører som våpen en hvit ørn i rødt), ble det bestemt å ta med våpenskjoldet i delstatens flagg for lettere å skille flagget fra andre flagg i samme farger. Flagget har størrelsesforholdet 3:5.

I likhet med delstaten Bayern fører ikke Brandenburg noe offisielt statsflagg.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
* Verordnung über die Hoheitszeichen des Landes Brandenburg (Hoheitszeichenverordnung - HzV)
APL

**''APL** har flere betydninger'':

* APL (array programming language), array programmeringsspråk basert på en notasjon oppfunnet i 1957 av Kenneth E. Iverson mens han arbeidet ved Harvard Universitetet.
* Advanced Production and Loading, norsk selskap som er notert på Oslo Børs. (APL) utvikler, produserer og selger avanserte systemer for offshore produksjon, med hovedvekt på lagring og transport av olje og gass ombord på skip. Selskapet ble grunnlagt i 1993 og har hovedkontor i Arendal, med salgskontorer i Brasil, USA og Frankrike. 
* Allmennpraktisk linje, tilrettelagt videregående skoletilbud for elever med ulike typer funksjonshemminger, eller lettere psykisk utviklingshemminger
Sachsen-Anhalts flagg

**Sachsen-Anhalts flagg** er delt i gult over svart.

Fargene gult over svart er den prøyssiske provinsen Sachsens tradisjonelle farger, i motsetning til Kongedømmet Sachsen, som førte fargene hvitt og grønt. Anhalt har historisk ført fargene rødt, grønt og hvitt.

Fargene gult og svart er avledet av provinsen Sachsens våpen, som er stripet i disse fargene. Fra 1884 førte provinsen Sachsen fargene i rekkefølgen svart over gult, og denne rekkefølgen ble også videreført fra 1945 til 1952 da Sachsen-Anhalt var eget *Land* i østsonen i Tyskland. 

Etter DDRs sammenbrudd og gjenopprettelsen av Sachsen-Anhalt som egen delstat i oktober 1990 kom flaggspørsmålet opp på nytt. Forbundsrepublikken Tyskland hadde allerede en delstat, Baden-Württemberg, som siden 1953 hadde ført flagg i fargene svart over gult. Derfor ble Sachsen-Anhalts flagg 29. januar 1991 bestemt å være gult over svart. Dette ble deretter nedfelt i delstatsforfatningen av 17. juli 1992, der artikkel 1 omhandler delstatssymbolene. 

Delstatens statsflagg har delstatsvåpenet i midten av flaggduken. Her vises, i tillegg til stripene i gult og svart for Sachsen også mot hvit bakgrunn en svart bjørn som går på en rød mur. I øvre hjørne er det plassert en svart ørn på hvitt felt, for Prøyssen.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995
King Kong II

***King Kong II*** (originaltittel: ***King Kong Lives***) er en amerikansk film fra 1986, regissert av John Guillermin. Den er en oppfølger til nyinnspillingen av King Kong fra 1976.
KONG får operert inn et plasthjerte som pumper friskt blod til hjernen. Han ligger lenge i koma. men når det blir funnet enda en diger ape, og han hører ropet hennes, våkner han fort igjen. De rømmer fra reservatet de er på, og det dukker opp en viss romanse mellom dem. KONG dør dramatisk på slutten av filmen, men han får se sin flotte sønn en liten stund før han dør av skadene panservognene gjorde på han.

Filmen ble nominert til en Razzie-pris for «verste spesialeffekt» under den syvende Razzie-utdelingen i 1987. Filmen vant imidlertid ikke prisen.

## Handling
Etter å ha blitt skutt ned fra World Trade Center, avsløres det at King Kong fremdeles er i live og ble holdt i koma i cirka 10 år - ledet av kirurg Dr. Amy Franklin. For å redde hans liv, må Dr. Franklin gjennomføre en hjertetransplantasjon og gi Kong et kunstig hjerte. Imidlertid har apen mistet så mye blod at det er behov for en transfusjon. For å komplisere saken, sier Dr. Franklin at det ikke finnes noen arter av ape eller andre dyr hvis blodtype samsvarer med King Kong sin.

Hank "Mitch" Mitchell, en eventyrer og Franklins kjæreste, reiser til Borneo og fanger en gigantisk kvinnelig ape som blir kalt "Lady" Kong. Mitchell bringer henne til instituttet for å bruke blodet til King Kongs operasjon. Både transfusjon og transplantasjon blir en suksess, men Kong unnslipper sammen med Lady Kong. Archie Nevitt, en vanvittig oberstløytnant, blir kalt inn med sine soldater for å jakte på og drepe de to apene. Lady Kong blir fanget levende og fengslet. Men King Kong faller fra en høy klippe, og antas å være død. Imidlertid begynner hans kunstige hjerte å få problemer. Det oppdages at Lady Kong er gravid med hans avkom. Etter at de har blitt forfulgt, angrepet og beskutt av militæret, føder Lady Kong  en sønn.

## Skuespillere
* Brian Kerwin som Hank Mitchell
* Linda Hamilton som Dr. Amy Franklin
* Peter Elliott som King Kong
* John Ashton som oberstløytnant Archie Nevitt
* George Yiasoumi som Lady Kong
* Benjamin Kechley som Baby Kong
* Frank Maraden som Dr. Benson Hughes
* Peter Michael Goetz som Dr. Andrew Ingersoll.

## Eksterne lenker
*
Fylkesvei 3140

**Fylkesvei 3140** går mellom Skoppum i Horten og Lestestad i Tønsberg kommune.

Frem til 2019 hadde veien betegnelsen  fylkesvei 530 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Bakgrunnsstråling

**Bakgrunnsstråling** er kjernestråling fra verdensrommet, elektromagnetisk stråling fra Solen og stråling fra radioaktive grunnstoffer på Jorden som man konstant blir utsatt for. De naturlige typene av kjernestråling er alfa-, beta- og gammastråling. I områder med uranholdig alunskifer eller granitt i berggrunnen, kan radongass sive inn i bygninger nedenfra. På denne måten får man ekstra kjernestråling fra luften. 
Dette gjelder spesielt kjellere med dårlig lufting. Byggematerialene i murhus kan også sende ut radioaktiv stråling. For å redusere mengden radongass kan man støpe en grunnmur med tett såle ned mot bakken. På denne måten kan ikke gassen sive direkte inn i kjelleren. I områder med høy naturlig stråling  bør naturlige oppholdsrom som soverom og stue plasseres over bakkenivå. Bakgrunnsstråling kan også forekomme ved store ulykker, som i Tsjernobyl-ulykken i 1986.

Kosmisk stråling er elektromagnetisk stråling uten en spesifikk kilde. Hvor denne strålingen kommer fra avhenger av hvilket stråling det er, men mye tyder på at dette er beviset på eksistensen til Big Bang. Før universet idag eksisterte, var universet mye mindre, varmere, og fylt med en stor og lysende tåke som var hydrogenplasma. Da universet utvidet seg, ble både plasmaet og strålingen som fylte ble kjøligere. Da universet hadde kjølt seg ned, og stabile atom kunne dannes, kunne de ikke lenger absorbere varmestrålingen. Dette gjorde til at universet ble gjennomsiktig og ikke en tåke. Fotonene som har forplantet seg siden da, har blitt svakere og de har en lavere energi.

## Eksterne lenker
* (engelsk) universetoday
Walter Farley

**Walter Farley** (født 26. juni 1915 i Syracuse, New York, død 16. oktober 1989 i Sarasota, Florida) var en amerikansk forfatter som er mest kjent for bøkene om *Den Svarte Hingsten*. 

Walter og konen hans Rosemary hadde en gård i Pennsylvania og i et strandhus i Florida. Walter døde av kreft i Florida, rett før utgivelsen av *The Young Black Stallion*, den 21. boken i *The Black Stallion*-serien. Og etter det startet de med en produksjon av tv-serien *Adventures of the Black Stallion*.

Walters onkel var en profesjonell hestetrener og lærte Walter forskjellige øvelser på hesten. Han skrev den første boka, *The Black Stallion* (*Den Svarte Hingsten*), da han var student på Erasmus Hall High School og Mecersburg Academy i Pennsylvania, USA. Han fikk den utgitt i 1941, mens han fortsatt studerte på Columbia Universitetet.

## Bøker på norsk
* *Den svarte hingsten*, 1961 
* * Den svarte hingsten vender hjem*, 1961
* *Den svarte hingstens sønn,* 1962 
* *Svarten vinner*, 1962 
* *Gnisten - Svartens sønn*, 1963 
* *Villkatten - Svartens datter*, 1963 
* *Svarten gjør opprør*, 1964 
* *Signal til topps*, 1964 
* *Svarten kommer tilbake*, 1965 
* *Svarten og spøkelseshingsten*, 1965
* *De glemte hesters øy*, 1966
* *Gå på, Flamme!,* 1970 
* *Svarten møter Flamme ,* 1973

## Referanser


## Eksterne lenker
*
Oxford University Press

**Oxford University Press** (**OUP**) er verdens største universitetsforlag målt i antall publikasjoner. Forlaget utgir årlig rundt 4&nbsp;500 nye bøker, og har ca. 4&nbsp;000 ansatte i mer enn 50 land.

Forlaget ble grunnlagt i 1586, da University of Oxford i England fikk kongelig tillatelse til å trykke bøker. Forlaget er fortsatt en del av universitetet.

Oxford University Press var en stund verdens største forlag, da det ca. 1690 fikk rettighetene til å utgi Kong James' bibel. I 1896 begynte den internasjonale ekspansjonen, da forlaget etablerte seg i USA.

Forlaget er organisert som en allmennyttig stiftelse, og donerer årlig 30 % av overskuddet, minimum 12 millioner pund, til universitetet.

## Litteratur

* Carter, Harry: *A History of the Oxford University Press*. Clarendon Press, Oxford. 1975.
* Sutcliffe, Peter: *The Oxford University Press: An Informal History*. Clarendon Press, Oxford. 1978.

## Referanser


## Eksterne lenker
*
Første anglo-nederlandske krig

**Første anglo-nederlandske krig** (engelsk *First Anglo-Dutch War* eller *First Dutch War*, nederlandsk: *Eerste Engelse Zeeoorlog* («første engelske sjøkrig») var den første av fire anglo-nederlandske kriger. Den ble utkjempet mellom Det engelske samveldet og De forente Nederlandene i årene 1652 til 1654. 

Årsaken til krigsutbruddet var handelsdisputter, og krigen begynte med mindre engelske angrep på nederlandske handelsskip. Den utviklet seg til en omfattende sjøkrig med store flåtesammenstøt. Den engelske marinen fikk kontroll over sjøområdene utenfor England, og tvang nederlenderne til å akseptere et engelsk monopol på handel mellom England og landets kolonier.
Cambridge University Press

**Cambridge University Press** er et engelsk universitetsforlag. Det er både verdens eldste forlag og verdens eldste trykkeri som fortsatt er i drift. Det har gitt ut bøker kontinuerlig siden 1584.

Cambridge University Press er tilknyttet University of Cambridge i England, som i 1534 fikk kongelig tillatelse til å utgi bøker.

Forlaget utgir mellom 1&nbsp;500 og 2&nbsp;000 boktitler hvert år, samt rundt 200 akademiske tidsskrifter.

## Litteratur
* McKitterick, David: *A History of Cambridge University Press*, 3 bind. Cambridge University Press, Cambridge. 1992-2004.

## Referanser


## Eksterne lenker
*
Source (spillmotor)

**Source** er en spillmotor utviklet av Valve Corporation. Første spillet som brukte denne motoren var ''Counter-Strike: Source'' og like etter kom ''Half-Life 2''. Andre spill som bruker motoren er fysikksandboksen ''Garry's Mod'', førstepersonsrollespill ''Dark Messiah of Might and Magic'', førstepersonsskytespillet *[[Apex Legends]]* og førstepersonspuslespillet ''Portal''.

## Teknologi
*Direct3D-tegning på Microsoft Windows, Xbox og Xbox 360.
*OpenGL-tegning på Mac OS X og PlayStation 3.
*Skallerbar flerkjernestøtte.
*Ansiktsanimering: Source motoren inneholder verktøy for å kunne animere ansiktsuttrykkene til både mennesker og dyr, synkronisering av lyd til munnbevegelser og muligheter for å lokalisere lyd og synkroniseringen.
*Dynamiske 3D-sår.
*Tilgang til kildekoden for modifiseringer.

## Referanser


## Eksterne lenker
* 
*  Valve's Source lisens side
*  Source egenskaper – Valve Developer Community
*  Valve Developer Community
Valve Corporation

**Valve Corporation** (tidligere **Valve Software**) er en amerikansk utvikler av videospill med hovedkontor i Bellevue i Washington. Valve ble grunnlagt av Gabe Newell og Mike Harrington i 1996 etter å ha jobbet i Microsoft, og ble verdenskjent etter deres første produkt, *[[Half-Life]]*, som ble lansert i 19. november 1998. Selskapet fikk på ny mye omtale og ros ved lanseringen av *[[Half-Life 2]]* i 2004. De har siden utgitt programvaren Steam som er en distribusjonsplattform for spill, som er tilgjengelig på Windows, macOS, Linux og PS3.

## Produkter

### Steam

Steam er et dataprogram utviklet av Valve som et nedlastings-, digital rights management-, flerspiller- og oppdateringsverktøy for online-bruk. Den brukes til å distribuere et stort antall spill og beslektede medier over internett, fra små uavhengige utgivelser til større, mer populære spill. Spillerens programvare blir registrert på Steams servere. Brukeren kan deretter når og hvor som helst siden laste ned programvaren vedkommende har kjøpt og registrert i Steam. Kun én bruker kan være pålogget på en konto av gangen. Valve tok i bruk Steam for første gang i 2002, da sammen med *[[Counter-Strike]] 1.6*. I september 2015 fantes det rundt  titler tilgjengelige spill for Windows og  for Linux, og i februar 2015 var det 125 millioner aktive brukere.

Steam skiller seg fra lignende tjenester først og fremst ved sine samfunnsfunksjoner, helautomatisert oppdateringsprosess og bruken av *in-game*-funksjonalitet. Selv om Valve aldri oppgir salgstall, er selskapet være markedsleder innenfor sin bransje, og kontrollerer anslagsvis 70% av det digitale distribusjonmarkedet. Mange store utgivere har utgitt flere spill på Steam, inkludert Electronic Arts, Activision, 2K Games, Ubisoft, THQ, Sega, Codemasters, LucasArts, Bethesda Softworks, id Software, og BioWare.

### Videospill

Valve er hovedutvikleren og utgiveren av enspiller-spillseriene *[[Half-Life (serie)|Half-Life]]* og *[[Portal (serie)|Portal]].* Samt flerspiller-spillene Counter-Strike: Global Offensive, ''Counter-Strike 2'', *[[Team Fortress 2]]*, *[[Dota 2]]*, *[[Day of Defeat]]*, *[[Artifact]],* og *[[Left 4 Dead 2]]*. De har samarbeidet med flere spillutviklere som Gearbox Software, Facepunch Studios, og NEXON.

### ''Half-Life''

Etter å ha fått rettighetene til Quake-motoren (ved hjelp av Michael Abrash), begynte Gabe Newell og Mike Harrington å jobbe med *Half-Life* i 1996. *Half-Life* ble utgitt i 1998, selv om original utgivningsdato skulle være i 1997.

### Grafikkmotorer

### Maskinvare

Fra 2015 til 2018 solgte Valve *Steam Link,* en kombinasjon av en spillkontroller og programvare for å kunne strømme innhold fra en PC til mobiltelefon eller ekstern monitor. Selskapet har tidligere samarbeidet om å utgi fysisk tilbehør, slik som VR-headsettet HTC Vive. Valve har også fått produsert VR-utstyr som Valve Index og PC-er i serien Steam Machine samt den frittstående håndholdte konsollen Steam Deck.

## Referanser


## Eksterne lenker
*
SPV (plateselskap)

**SPV** er et tysk plateselskap som ble startet 1. januar 1984. SPV står for *Schallplatten Produktion und Vertrieb*, som på norsk blir *vinylplateproduksjon og -distribusjon*.

SPV GmbH har også en rekke underdistributører, inkludert heavy metal-selskapet Steamhammer Records, Synthetic Symphony, Oblivion, SPV Records, Audiopharm og progressiv rock-selskapet InsideOut.

## Referanser
Thüringens flagg

**Thüringens flagg** er delt i fargene hvitt over rødt.

Delstaten Thüringen ble opprettet 14. oktober 1990 av tidligere DDR-distrikter. 10. januar 1991 ble delstatssymbolene vedtatt og da ble Thüringens farger fastslått til hvitt og rødt. Tilsvarende bestemmelse ble nedfelt i artikkel 1 i Thüringens grunnlov av 25. oktober 1993. Flaggfargene er avledet av hovedmotivet i delstatsvåpenet, en løve stripefarget i hvitt og rødt. Løven har vært ført som del av Thüringens våpen siden 1921 og går tilbake til våpenet for landgrevene av Thüringen. Statsflagget har delstatsvåpenet i midten.

Flaggene kan føres både som ordinære rektangulære flagg og som hengende banner.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
*Das Thüringer Landeswappen
*''Wappen und Flaggen des Freistaats Thüringen und seiner Landkreise sowie kreisfreien Städte'', 2000
Bremens flagg

**Bremens flagg** består av åtte røde og hvite striper, som ved stangen er ombyttet slik at det framstår to smale striper i sjakkrutemønster.

Rødt og hvitt er farger som har vært og er i bruk av hansastadene. Den røde fargen har lengst tradisjon og går i Bremens tilfelle helt tilbake til 1303 da byen bestemte at alle skip skulle føre røde fløyer, slik også Hamburg tidligere hadde bestemt. Flagget med stripene er kjent fra 1691.

Bremens flaggsystem består siden 21. november 1891 av fire flagg: Det enkle flagget med stripene og sjakkrutemønsteret ved stangen. Dette er til allmenn bruk. Ut over dette finnes det tre statsflagg. Det første av dette har Bremens lille våpen i hvitt felt i det ordinære flagget. Det andre statsflagget har tolv striper og bærer Bremens store våpen i et hvitt felt midt i duken. Det tredje, statsflagget for skipsfarten, er basert på flagget med det store våpenet, men har i tillegg et blått anker på hvitt felt i kantonen. Bremens våpen viser en sølv nøkkel i rødt skjold. Nøkkelen er et symbol for byens skytshelgen,St. Peter. Trolig har våpenet fått sine farger fra flagget.

Våpen og flagg er nedfelt i artikkel 68 i forfatningen for delstaten Bremen, innført 21. oktober 1947. Her heter det at Bremen fører de samme våpen og flagg som tidligere.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995
Opatovce

**Opatovce** er et tettsted i den slovakiske regionen Trenčín i det nordvestlige Slovakia. Det hadde .

## Demografi

## Referanser
Fylkesvei 3106

**Fylkesvei 3106** går mellom Åsgårdstrand i Horten og Heimdal i Tønsberg kommune.

Frem til 2019 hadde veien betegnelsen  fylkesvei 460 (Vestfold).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:102921.26077385:6484761.480569/hva:(~(id:532,filter:(~(typeId:4568,operator:%27*3d,verdi:(~%27460))),farge:%270_0))/hvor:(fylke:(~7))/@242008,6583102,10) 
*
Steve Woods

**Stephen John Woods** (født 15. desember 1976 i Davenham i Cheshire) er en engelsk fotballspiller som er klubbløs. Han har tidligere spilt for Stoke City, Plymouth Argyle, Chesterfield FC og fram til 2009 Torquay United.

Han spilte 247 ligakamper for Torquay mellom 2001 og 2009.

## Referanser


## Eksterne lenker
*
Ranger-programmet

**Ranger-programmet** var en serie månesonder fra NASA som ble sendt opp for å ta nærbilder av måneoverflaten på 60-tallet. Systemet gikk ut på å sende kamikazesonder på kollisjonskurs med Månen med et batteri av TV-kameraer. Dette kunne gjøres relativt enkelt, men NASAs avdeling for romsonder, JPL, valgte å bruke programmet til å utvikle avanserte dypromssonder. Eksempelvis kan strømforbruket på Rangers tredøgnsflyvninger saktens dekkes av friske batterier (kun få af de sovjetiske Lunasondene brukte solceller), men JPL valgte å utstyre Rangersondene med solcellepaneler. Disse krever et system som automatisk peker solcellene mot Solen. Simple satellitter er spin-stabilisete; det fordeler solvarmen omtrent som en grillkylling. Ranger var 3-akse stabilisert, hvilket krever temperaturkontroll og et aktivt stabilisasjonssystem med monitoring av ledestjerner. Kommunikasjonssystemet var forbedret, grunnet seks TV-kameraer, og det var en slags computer ombord. De avanserte sondene forsinket Ranger-programmet, men førte til at NASA, som den eneste romorganisasjon, har besøkt samtlige planeter i Solsystemet.

Rangersondene skulle bruke de uprøvde Atlas-Agena-rakettene, som var en kombinasjon av to atommissiler. Atlas-Agena skulle brukes av *Samos* spion- og *Midas* rakettvarslingssatellittene og Rangersondene var prøvekaniner.  

## Ranger Block I
*306 kg tunge satellitter, som i sterkt elliptiske baner (opp til 1 million km vekk) skulle utprøves i rommet. Venussondene Mariner 1 og 2 bygget på dette designet.
**Ranger 1, 23. august 1961 — Agena-trinnet sviktet og Ranger 1 brant opp etter få dager.
**Ranger 2, 18. november 1961 — Agena-trinnet sviktet og Ranger 2 brant opp etter to dager.
## Ranger Block II
*331 kg tunge månesonder med 40 kg tunge landere. Disse kuleformede landerne var omgitt av balsatre, som ved knusing skulle ta opp energien. Landeren hadde et seismometer til å registrere måneskjelv.
**Ranger 3, 26. januar 1962 — bommet med 36.793 km på Månen.
**Ranger 4, 23. april 1962 — traff Månens bakside uten bilder (ifølge landeren).
**Ranger 5, 18. oktober 1962 — bommet med 724 km på Månen.
## Ranger Block III
*365 kg tunge månesonder uten landere. 
**Ranger 6, 30. januar 1964 — perfekt flyvning, men med avslåtte kameraer.
**Ranger 7, 28. juli 1964 — 4.308 bilder, nedslag i *[[Mare Nubium]]*.
**Ranger 8, 17. februar 1965 — 7.137 bilder, nedslag i *[[Mare Tranquillitatis]]* (Stilhetens Hav).
**Ranger 9, 21. mars 1965 — 5.814 bilder, nedslag i *[[Alphonsus]]*krateret.

## Kilder

*Ridpath, I: *The Illustrated Encyclopedia of Astronomy and Space*, 1979, Thomas Y. Crowell, ISBN 0-690-01838-X 
*Wilson, A: *Solar System Log*, 1987, Jane's, ISBN 0-7106-0444-0
King Kong (film fra 1933)

***King Kong***, er en amerikansk film fra 1933. Dette er den første av flere filmer som er blitt laget om kjempegorillaen King Kong. Filmen er laget av RKO Pictures etter manus av Edgar Wallace, Ruth Rose, James Ashmore Creelman og Merian C. Cooper, og regissert av Merian C. Cooper og Ernest B. Schoedsack, med Bruce Cabot, Fay Wray og Robert Armstrong i hovedrollene. Den er bemerkelsesverdig for Willis O'Briens banebrytende stop motion-animering og for musikken av Max Steiner. King Kong hadde først premiere i New York 2. mars 1933.

## Handling

## Skuespillere
* Fay Wray – Ann Darrow 
* Robert Armstrong – Carl Denham 
* Bruce Cabot – Jack Driscoll 
* Frank Reicher – Kaptein Englehorn
* Sam Hardy – Charles Weston
* Noble Johnson – Skull Islands høvding
* Steve Clemente – Trollmann
* James Flavin – Andre styremann Briggs

## Eksterne lenker
*
Henry Moore

**Henry Moore** (født 30. juli 1898 i Castleford i Yorkshire, død 31. august 1986 i Much Hadham i Hertfordshire) var en britisk billedhogger. Han hadde i sin aktive karriere en meget stor produksjon. Typisk for ham var å omforme og forenkle menneskefiguren, samt å bruke hulrom.

## Utmerkelser (utvalg)
Moore ble i 1972 utnevnt til den tyske ordenen Pour le Mérite für Wissenschaften und Künste.

## Skulpturer
Noen ytterst få av hans skulpturer.
* *Reclining Figure*, Fitzwilliam Museum, Cambridge, Massachusetts, USA (1951)
* *The Arch*, Hiroshima City Museum of Contemporary Art, Japan. (1969)
* *Large Arch*, Huk, Oslo (1963–69)

## Referanser


## Kilder
* 
* Caplex.no «Moore, Henry, 1898—1986, brit. billedhogger. I sin store produksjon omformet og forenklet han menneskefiguren […] Typisk er bruken av hulrom inne i helheten. »
Discogs

**Discogs** (forkortelse for discographies, ’diskografier’) er en nettside og en database med informasjon om musikkinnspillinger. Discogs ble opprettet i oktober 2000, av Kevin Lewandowski (programmerer, DJ og musikkelsker) som en database over hans private platesamling.

Databasen inkluderer kommersielle plater, promoplater og enkelte bootleginnspillinger. Discogs er en av de største internettbaserte databasene for elektronisk musikk og den største hva gjelder utgivelser på vinyl. Medregnet alle stilarter, genrer og format er over 11 millioner utgivelser katalogisert. Det finnes også lister for over  artister og over  plateselskap. Nettsiden har omkring  besøkende hver dag.

## Referanser


## Eksterne lenker
*
Saarlands flagg

**Saarlands flagg** er vannrett delt i fargene svart, rødt og gult og har forbundslandets våpen midt i duken.

Fargene i Saarlands flagg er de tyske fargene. Valget av farger ble gjort da Saarland, etter å ha vært adskilt fra det øvrige Tyskland siden 1945, fra 1. januar 1957 ble gjenforent med Forbundsrepublikken Tyskland. Allerede året før var forbundslandets symboler forberedt, gjennom lov av 9. juli 1956 og gjennom artikkel 61 i grunnloven av 20. desember 1956 der landets farger fastsettes til svart, rødt og gult. I loven om Saarlands symboler ble det nærmere bestemt at våpenet skal være med i flagget. Våpenet henviser til landområdene som utgjør Saarland. I første felt vises en hvit blå løve, opprinnelig våpenet for grevene av Saarbrücken-Commercy. I andre felt et rødt kors på hvitt for kurfyrstedømmet Trier. I tredje felt vises en rød skråbjelke med sølv ørner på gull felt for hertugdømmet Lorraine. I fjerde felt vises en gul løve på svart for hertugdømmet Pfalz-Zweibrücken. 

Saarland fører ikke eget statsflagg, slik heller ikke Bayern eller Brandenburg gjør. Saarland er en av tre tyske forbundsland som fører de tyske fargene svart, rødt og gult. De to andre er Niedersachsen og Rheinland-Pfalz.

Saarland har to ganger vært atskilt fra det øvrige Tyskland, i begge tilfeller umiddelbart etter verdenskrigene. I begge perioder førte området eget flagg.

## Saargebiet 1920-1935

I Versaillestraktatens artikler 45 til 50 ble det bestemt at Saar-området skulle adskilles fra Prøyssen og Bayern og settes under kontroll av Folkeforbundet og en internasjonal regjeringskommisjon.  Denne fastsatte 28. juli 1920 et flagg for Saargebiet, en vannrett trikolor i fargene blått, hvitt og svart. Fargene var avledet fra våpnene til fire av byene i området, St. Ingbert, St. Johann, Saarlouis og Saarbrücken. Disse tilsvarte fargene i flaggene som inntil da hadde vaiet i området, Prøyssens svart og hvitt og Bayerns hvitt og blått. Flagget ble ført inntil 1935, da Saargebiet ble gjenforent med Tyskland.

## Saarland 1947-1956

Etter den andre verdenskrig kom Saarområdet under fransk kontroll, formelt organisert som et statsrettslig autonomt område i økonomisk union med Frankrike. En egen grunnlov for Saargebiet trådte i kraft 17. desember 1947. Artikkel 61 beskriver flagget som et hvitt kors på blå-rød grunn. Dette ble ved lov av 16. juni 1948 nærmere spesifisert som et flagg med nordisk korsform der feltene nærmest stangen var blå og feltene i flaggets frie ende røde. Fargene blått, hvitt og rødt er fargene fra Frankrikes trikolor. Dette flagget ble ført inntil gjenforeningen med Forbundsrepublikken Tyskland. Fra da av gjaldt de tyske farger i det nye forbundslandet Saarland.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
* Amtsblatt des Saarlandes, nr. 67, 1947 Saarlands forfatning av 1947
* Amtsblatt des Saarlandes, nr. 49, 1948 Loven om Saarlands flagg av 16. juni 1948
* Amtsblatt des Saarlandes, nr. 95, 1956 Loven om Saarlands flagg av 9. juli 1956
Attikí

**Attikí** (tidligere **Attika**; gresk: Αττική, *Attikí*; gammelgresk: Ἀττική, *Attikḗ*) er en periferi (region) i Hellas som samtidig utgjør et eget prefektur. Attikí er videre delt inn i prefekturområdene Athen, Øst-Attikí, Pireus og Vest-Attikí. Athen, hovedstaden i Hellas, ligger i Attikí. 

Attikí ligger i det sørlige Hellas og dekker 3&nbsp;808 km². I tillegg til Athen inneholder området byene Pireus, Eleusis, Megara, Laurium og Marathon, i tillegg til en liten del av halvøya Peloponnes og øyene Salamis, Aegina, Poros, Hydra, Spetses, Kythira og Antikythira. 3&nbsp;841&nbsp;408 innbyggere bodde der i 2005, der mer enn 95 % er innbyggere i metropolområde til Athen.

## Eksterne lenker
*
Godzilla Raids Again

***Godzilla Raids Again*** er en japansk film fra 1955 regissert av Motoyoshi Oda. Dette er den andre filmen om det klassiske filmmonsteret Godzilla.

## Handling
To piloter ved navn Shoichi Tsukioka og Koji Kobayashi arbeider for en tunfisk-fabrikk i Osaka. Kobayashis fly fungerer ikke, og de blir tvunget til å lande i nærheten av Iwato Island. Tsukioka lander for å plukke opp Kobayashi, og de ser Godzilla og et annet monster som faller ned fra en klippe i havet. Tsukioka og Kobayashi rapporterer til myndighetene i Osaka, og de finner ut at de fire-beinede monsteret var en ankylosaurus kalt Anguirus, hvis art har en eldgammel rivalisering med Godzilla sin art. Dr. Kyohei Yamane, som opplevde Godzillas sitt angrep i 1954, bekrefter at denne Godzilla er et annet medlem av samme art, og at begge monstrene sannsynligvis ble gjenopplivet på grunn av hydrogenbombe-tester. Men konvensjonelle våpen klarer ikke å drepe Godzilla.

Godzilla ankommer kysten av Osaka, og jetfly forsøker å lede Godzilla vekk fra den japannske kysten. Godzilla forlater deretter kysten. I mellomtiden transporteres flere kriminelle til en annen del av landet. De kriminelle kaprer lastebilen, og etter en lang jakt med politiet krasjer lastebilen i en industri-bygning, og forårsaker en massiv brann. Brannen tiltrekker Godzilla tilbake mot kysten. Få øyeblikk senere dukker Anguirus opp, og angriper Godzilla. Monstrene slåss, og Godzilla dreper Anguirus før han ønsker å vende tilbake til havet. Militæret forsøker skyte raketter for å begrave Godzilla i et skred.

## Skuespillere
* Hiroshi Koizumi som Shoichi Tsukioka
* Setsuko Wakayama som Hidemi Yamaji
* Minoru Chiaki som Koji Kobayashi
* Takashi Shimura som Dr. Kyohei Yamane
* Masao Shimizu som Zoologist Dr. Tadokoro
* Seijirô Onda som kaptein Terasawa.

## Eksterne lenker
*
Ebirah, Horror of the Deep

***Ebirah, Horror of the Deep*** også kjent som *Godzilla vs. the Sea Monster* (ゴジラ・エビラ・モスラ　南海の大決闘) er en japansk film fra 1966 regissert av Jun Fukuda. Dette er den sjuende filmen om det klassiske filmmonstret Godzilla.

## Handling
Etter at Yata går tapt på sjøen, stjeler hans bror Ryota en yacht sammen med to venner og en bank-raner. Imidlertid stikker mannskapet av med Ebirah, en gigantisk hummer-lignende skapning, og skyller i land på Letchi Island. Der produserer Red Bamboo, en terror-organisasjon, tungtvann for å selge masseødeleggelsesvåpen. Red Bamboo har gjort slaver av innfødte fra den nærliggende Infant Island, og de innfødte håper at Mothra snart kommer til å våkne for å redde dem fra terroristene.

Ryota og hans venner hjulpet av Daiyo, en innfødt jente, oppdager Godzilla, som tidligere kjempet mot monsteret Ghidorah og nå sover i en hule. Gruppen lager en plan for å beseire terroristene i håp om å unnslippe fra øya. I prosessen vekker de Godzilla som begynner å slåss mot Ebirah, men det enorme dyret slipper unna. Godzilla ødelegger også terroristenes base, samtidig som menneskene forsøker å frigjøre de innfødte slavene og komme seg unna fra hele øya.

## Skuespillere
* Akira Takarada som Yoshimura
* Toru Watanabe som Ryota Kane
* Toru Ibuki som Yata Kane
* Chotaro Togin som Ichino
* Hideo Sunazuka som Nita
* Kumi Mizuno som Daiyo
* Pair Bambi som Shobijin-tvillingene.
* Jun Tazaki som kommandør
* Akihiko Hirata som kaptein Ryuui
* Hideyo Amamoto som marine-kaptein.
* Yutaka Sada som en bonde
* Hisaya Ito som en vitenskapsmann
* Tadashi Okabe som vitenskapsmann.
* Chieko Nakakita som Mrs. Kane
* Ikio Sawamura som en eldre slave, og innfødt.
* Shoichi Hirose som en slave.
* Kazuo Suzuki som en slave.
* Haruo Nakajima som Godzilla.
* Hiroshi Sekita som Ebirah.

## Eksterne lenker
*
Fylkesvei 3122

**Fylkesvei 3122** går mellom Haugar og Kilen i Tønsberg kommune.

Frem til 2019 hadde veien betegnelsen  fylkesvei 469 (Vestfold).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:532,filter:(~(typeId:4568,operator:%27*3d,verdi:(~%27469)),(typeId:4566,operator:%27*3d,verdi:(~5494))),farge:%270_0))/hvor:(fylke:(~7))/@239218,6579093,13) 
*
Akatsuki

**Akatsuki**, tidligere kjent som **PLANET-C** og **Venus Climate Orbiter** (**VCO**), er en japansk romsonde som har som formål å utforske planeten Venus.

Romsonden ble skutt opp 21. mai 2010, og skulle etter planen gå inn i bane rundt Venus samme år. Forsøket mislyktes imidlertid, og det var ikke før i desember 2015&nbsp;&ndash; etter å ha sirklet rundt solen i fem år&nbsp;&ndash; at den klarte å komme i bane rundt planeten.

Romsondens hovedmål er å skape forståelse for hvordan den globale oppvarmingen på jorden utvikler seg ved blant annet finne bevis for lyn og vulkaner på Venus. Romsonden, som ble sendt opp av Japan Aerospace Exploration Agency (JAXA), veier totalt 640&nbsp;kg, inkludert 320&nbsp;kg drivstoff og 34&nbsp;kg med vitenskapelige instrumenter.

Det kostet 14,6&nbsp;milliarder yen å utvikle og produsere sonden, og 9,8&nbsp;milliarder yen å skyte den opp.

## Referanser


## Eksterne lenker
* 
* JAXA PLANET-C site 
* Presentation about PLANET-C from the VEXAG meeting in November 2005 (PDF, 2.7 MB)
Son of Godzilla

***Son of Godzilla*** er en japansk film fra 1967 regissert av Jun Fukuda. Dette er den åttende filmen om det klassiske filmmonstret Godzilla.

## Handling
Et gruppe forskere i Japan forsøker å perfeksjonere et system for å kontrollere været. Men den første testen av kontrollsystemet går galt på grunn av et uforklarlig signal som kommer fra sentrum av øya, hvor noen monstrøse insekter graver frem egg som klekkes og avslører en baby Godzilla. 

Forskerne innser at babyens telepatiske rop om hjelp var årsaken til det ødelagte eksperimentet deres. Rett etterpå kommer Godzilla til øya som svar på spedbarnets skrik, og ødelegger forskernes base for å forsvare babyen. Godzilla adopterer deretter babyen. Baby Godzilla, kalt Minilla, vokser deretter opp til å bli et monster.

## Skuespillere
* Akira Kubo som Maki Goro
* Tadao Takashima som Professor Kusumi
* Bibari Maeda som Saeko Matsumiya
* Akihiko Hirata som Fujisaki
* Yoshio Tsuchiya som Furukawa
* Kenji Sahara som Morio
* Kenichiro Maruyama som Ozawa
* Seishiro Kuno som Tashiro
* Hiroshi Sekita, Seiji Onaka og Haruo Nakajima som Godzilla

## Eksterne lenker
*
De anglo-nederlandske kriger

**De anglo-nederlandske kriger** var fire kriger som ble utkjempet mellom England/Storbritannia og De forente Nederlandene i 17. og 18. århundre. Bakgrunnen for krigene var de to landenes ønske om kontroll over verdenshandelen og kolonier. 

Da Spania etter tredveårskrigen ikke lenger var en stor maktfaktor ble det mulig for andre land å forsyne seg av de portugisiske og spanske koloniene. Dette første til at Det engelske samveldet og De forente Nederlandene, som hadde vært allierte, kom i konflikt. Nederlenderne hadde den første handelsflåten i Europa, og var dominerende i europeisk handel. De hadde også tatt kontroll over det meste av Portugals territorier i Ostindien, hvilket gav dem kontroll over den meget lønnsomme krydderhandelen. De hadde også fått en stadig økende innflytelse i handelen med de engelske koloniene i Nord-Amerika, spesielt mens engelskmennene hadde vært opptatt med å utkjempe borgerkrigene. Samtidig hadde den nederlandske marinen blitt neglisjert, mens Oliver Cromwell hadde bygget opp en sterk engelsk marine. Englands håp var at man ved hjelp av flåten kunne fjerne den nederlandske dominansen innen handel. 

Den første krigen endte med engelsk seier, men uten at målet om å ta over som ledende handelsnasjon ble nådd. De to neste endte med nederlandske seire, mens den siste endte i britenes favør.
Fylkesvei 462 (Vestfold)

**Fylkesvei 462 i Vestfold** gikk mellom Grevinneveien og Severin Kjærs Vei i Tønsberg kommune. Veien var 0,5&nbsp;km lang.

2019 ble veien del av fylkesvei 3112.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 505 (Vestfold)

**Fylkesvei 505 i Vestfold**, Husvikveien, gikk mellom Presterød og Nordby i Tønsberg kommune. Veien var 6,9&nbsp;km lang.

2019 ble strekningen erstattet av fylkesvei 3124 og fylkesvei 3126.

## Kommuner og knutepunkter

## Referanser


## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:102921.26077385:6484761.480569/hva:(~(id:532,filter:(~(typeId:4568,operator:%27*3d,verdi:(~%27505))),farge:%270_0))/hvor:(fylke:(~7))/@241917,6577915,12)
Toho

**Toho** (ja. 東宝 , tōhō) er et av de store filmproduksjonsselskapene i Japan. Toho er også kjent for sine filmer av Akira Kurosawa og de klassiske Godzillafilmene.

## Personer hos Toho

Her følger en oversikt over noen av de personer som har laget alle eller de fleste av sine filmer hos filmselskapet Toho.

### Regissører hos Toho
* Akira Kurosawa
* Hiroshi Inagaki
* Ishirô Honda
* Mikio Naruse

### Kvinnelige skuespillere hos Toho
* Akiko Wakabayashi
* Kumi Mizuno
* Megumi Odaka
* Mie Hama

### Mannlige skuespillere hos Toho
* Takashi Shimura
* Tatsuya Nakadai
* Toshiro Mifune

## Eksterne lenker
* 
*
Artafernes

**Artafernes**, mer korrekt **Artafrenes**, var bror til Dareios I og satrap av Sardis. Det var han som mottok utsendingen fra Athen som antagelig ble sendt av Kleisthenes i 497 f.Kr. og som etterpå advarte athenerne mot å støtte «tyrannen» Hippias. Etter dette hadde han en viktig rolle i å slå ned det joniske opprøret. Han ble etterfulgt som satrap av Mardonios i 492 f.Kr..

Hans sønn med samme navn ble utnevnt sammen med Datis til å ta kommandoen over en ekspedisjon utsendt av Dareios for å straffe Athen og Eretria for deres del i det joniske opprøret. Ti år senere hadde han kommandoen over lydierne og mysierne.

## Referanser
Fylkesvei 3152

**Fylkesvei 3152** går mellom Emmerød og Rakkås i Tønsberg kommune.

Da Vestfoldbanen ble oppgradert mellom Barkåker og Tønsberg i 2011 ble strekningen vest for Barkåker stasjon flyttet til Sportsveien, slik at den tidligere planovergangen ble erstattet av en bru lenger sør for motorisert trafikk. Planovergangen selv har blitt erstattet av en gang- og sykkelbru.

Frem til 2019 hadde veien betegnelsen  fylkesvei 540 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Umag

**Umag** er en by på halvøya Istria i Kroatia, og er landets aller vestligste by mot Triestebukta og Italia. Umag har et innbyggertall på rundt 13 000 (2001), herav 59,6% kroater, 18,3% italienere og 3,8% serbere.

Kommunens areal er 87 km². Kapp Savudrija i samme kommune er landets aller vestligste geografiske sted, og er et kjent sted for windsurfing. I Umag arrangeres hvert år det kroatiske mesterskapet i tennis – Croatia Open Umag. 

## Historie
Umag er kjent fra Romerriket, og nevnes skriftlig første gang på 600-tallet. Byen lå på ei lita øy atskilt fra fastlandet ved en smal kanal, og i middelalderen ble den forsterket og vokste som en gunstig beliggende handelsby. Fra 700-tallet var den under Bysants, deretter tidvis okkupert av Frankerne.

I høymiddelalderen begynte geistlige og verdslige herskere i henholdsvis Trieste og Venezia å gjøre seg politisk gjeldende, og i årene 1269&ndash;1797 var byen konstant under venetiansk overherredømme. I 1370 ble byen beleiret og inntatt av Genova.

Etter første verdenskrig lå byen under Italia, men etter andre verdenskrig ble den del av frisonen Istria, og fra 1954 en formell del av Jugoslavia.

## Eksterne lenker
*
Homansbyen stasjon

**Homansbyen stasjon** er en planlagt ny T-banestasjon som skal ligge mellom Majorstuen stasjon og Nationaltheatret stasjon. Grunnen til byggingen er at det er rundt 2000 meter mellom Majorstuen stasjon og Nationaltheatret stasjon (dette vil dog bli redusert med et par hundre meter ved byggingen av ny Majorstuen stasjon), noe som er svært langt i sentrum av en storby. Forøvrig er vanlig lengde mellom stasjonene på T-banen i Oslo rundt 750-800 meter.

En stasjon mellom Majorstuen og Nationaltheatret nær Homansbyen lå i de opprinnelige planene for Undergrunnsbanen, men ble skrinlagt etter det store raset som ledet til byggingen av nå nedlagte Valkyrie plass stasjon isteden. Senere har det vært vedtak om å bygge stasjonen både på 1960 tallet og 1980 tallet, men det har blitt skrinlagt.

Bystyret i Oslo hadde vedtatt byggingen og finansieringen som en del av Oslopakke 3. Byggestart var tenkt å skje i 2014 og stasjonen skulle da åpnes i 2017. Men i den reviderte Oslopakken ble den tatt ut. Med vedtaket om en ny sentrumstunnel er byggingen av Homannsbyen stasjon utsatt til tidligst ved ferdigstillelse av ny sentrumstunnel i 2026.

Ved vedtaket om Oslopakke 3 regnet man med at 10&nbsp;000 reisende ville bruke Homansbyen stasjon per døgn. Ruter AS – som vil eie og drifte stasjonen hvis den blir bygget – er derimot svært skeptiske til stasjonen, og vil ikke ha den bygget.

Deler av stasjonen ble gravet ut allerede på 1970-tallet og fungerer i dag som nødutgang for t-banetunnelen.

## Referanser
Regneark

**Regneark** er programvare som blant annet kan kalkulere data horisontalt og vertikalt fra tabeller. Regneark brukes til bokføring og behandling av innsamlede data, og til å presentere det kalkulerte resultatet i ulike typer grafer.  De første kommersielle suksessene med regneark var VisiCalc, som ble så populær at det hadde en vesentlig effekt på salget av mikrodatamaskinen Apple II og Lotus 1-2-3, som gjorde det samme for PC-er i 1983.

Moderne regnearkprogrammer inneholder ferdige funksjoner og formler som dekker mye av behovet for de fleste yrkesgrupper.

## Se også
*LibreOffice Calc
*StarOffice
*Microsoft Office
*KOffice
*IWork

## Referanser


## Eksterne lenker
*
Datis

**Datis** var en medisk admiral som tjente Det persiske riket under Dareios den store. Han er mest kjent for sitt samarbeid med Artafernes i det første felttoget i perserkrigene. Datis var en av de persiske kommandantene som var ansvarlig for beleiringen av Naxos og plyndringen av Eretria i 490 f.Kr.. Han var også feltmarskalk i den athenske seieren i slaget ved Marathon samme år. Ktesias fra Knidos antyder at Datis ble drept ved Marathon, men dette avviker fra Herodots tidligere analyser om at han faktisk overlevde slaget.

Datis ble opprinnelige hentet til tjeneste sammen med Artafernes for den greske invasjonen siden Dareios I hadde bestemt seg for å midlertidig erstatte Mardonios fra militærtjeneste på grunn av en skade han fikk i det thrakiske felttoget.

## Referanser